recursal/SuperWikiNEXT-32B huggingface dataset:
האופרה הממלכתית, משכן הבלט של שטוטגרט
**בלט שטוטגרט** (בגרמנית: **Stuttgarter Ballett**) היא להקת בלט מן השורה הראשונה בגרמניה. ראשיתה בשנת 1609, כבלט החצר של הדוכס מווירטמברג. את הלהקה המודרנית ייסד ג'ון קרנקו והיא נודעת בבלטים עלילתיים באורך מלא. בשנת 1981 קיבלה הלהקה את פרס לורנס אוליבייה על הישג יוצא דופן במחול.

היסטוריה
--------

בלט שטוטגרט התפתח מבלט החצר של דוכס וירטמברג, שנוצר בשנת 1609. את הלהקה המודרנית ייסד ב-1961 הרקדן הבריטי יליד דרום אפריקה ג'ון קרנקו, שעיצב אותה ל"קבוצה בעלת סגנון מסעיר וכובש מבחינה חזותית". הוא יצר בלטים עלילתיים באורך מלא, בהם "רומיאו ויוליה", "אונייגין" ו"אילוף הסוררת". ג'ון נימאייר יצר בשביל הלהקה את "הגברת עם הקמליות", ו"חשמלית ושמה תשוקה". סיור ההופעות הראשון של הלהקה בארצות הברית בשנת 1969 קצר הצלחה וזכה לפרסום בינלאומי.

רקדנים שיצאו מן הלהקה היו לכוריאוגרפים ידועי שם, בהם נימאייר, ויליאם פורסיית', יז'י קיליאן ורנאטו זאנלה.

ממשיכיו של קרנקו בהנהלה היו גלן טטלי (1976-1974) ומרשה היידי (1996-1976). ריד אנדרסון הוא המנהל האמנותי מאז 1996. הכוריאולוגיסטית ז'ורז'ט צינקירידס מתעדת את כל הבלטים החשובים של קרנקו וקנת מקמילן בכתב התנועה של בנש והיא מלמדת יצירות אלה לכמה דורות של להקות בלט בינלאומיות.

הלהקה קיבלה את פרס לורנס אוליבייה על הישג יוצא דופן במחול בשנת 1981.

ביולי 2019 התמנה מיכאיל ארגסט למנצח הראשי של בלט שטוטגרט. הוא פוטר בסוף 2021. הנהלת הבלט סירבה לספק לתקשורת סיבות או פרטים לפיטורין.

בית הספר ג'ון קרנקו
-------------------

המנהל הנוכחי של בית הספר לבלט ע"ש ג'ון קרנקו הוא טדאוש מאטאץ'.

רקדנים נודעים בלהקה
-------------------

* פטר מרגהרט
* ריצ'רד קרייגן
* אגון מדסן
* טריסטן סימפסון

קישורים חיצוניים
----------------

* 

* אתר האינטרנט הרשמי של בלט שטוטגרט (באנגלית)
* בלט שטוטגרט, ברשת החברתית טוויטר
* בלט שטוטגרט, באתר אנציקלופדיה בריטניקה (באנגלית)

הערות שוליים
------------

1. ↑  Germany's Stuttgart Ballet Announces New Principal Conductor "ערוץ הכינור" 15 ביולי 2019
2. ↑  Verrohung im vornehmen Opernbetrieb גיזלה זוננבורג, טלפוליס 29 בדצמבר 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007421214405171
* BnF: cb12418905g (data)
* GND: 2053806-6
* LCCN: n82047753
* NKC: ko2015896508
* SUDOC: 033309965
* VIAF: 268149196296674790995
* WorldCat: lccn-n82047753

 |
**מחוז מור** (באנגלית: **Moore**) הוא מחוז במדינת טנסי שבארצות הברית. נכון למפקד 2010, מתגוררים במחוז 6,362 תושבים. מרכז המחוז הוא העיר לינצ'בורג, ושטחו 340 קמ"ר (בין המחוזות הקטנים ביותר במדינה, למעט טרוסדייל - **Trousdale**).

המחוז הוקם בשנת 1871, ונקרא על שמו של הגנרל ויליאם מור, תושב ומחוקק ותיק במדינה. במחוז מספר רב של מזקקות ויסקי, בין השאר מיוצר במחוז הויסקי ג'ק דניאל'ס, ומהווה מקור ההכנסה המרכזי של המחוז.

עקב התיקון ה-18 לחוקת ארצות הברית נאסר במחוז מכירת אלכוהול. אף על פי שהתיקון ה-21 לחוקת ארצות הברית ביטל את האיסור על מכירת אלכוהול, מדינת טנסי הגדירה את איסור המכירה בכל המחוזות כברירת מחדל. אם כי חלק מהמחוזות ביטלו את האיסור באופן מקומי, מחוז מור עדיין לא ביטל את האיסור, כך שלמעשה בשטח המחוז עצמו אסורה מכירת המשקאות המיוצרים בו.[דרוש מקור][מפני ש...]

קישורים חיצוניים
----------------

ויקישיתוף מדיה וקבצים בנושא **מחוז מור** בוויקישיתוף

הערות שוליים
------------

1. ↑  מחוז מור באתר המפקד
2. 1 2  מחוז מור, באתר The Tennessee Encyclopedia of History and Culture

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557710105171
* GND: 4780858-5
* LCCN: n86031545
* MusicBrainz: 91a7f57b-3394-4bc5-8b73-166fc12be5fd
* VIAF: 144328363
* WorldCat: lccn-n86031545

 |
**סל קליטה** הוא הסיוע הכספי הניתן לעולה חדש בתחילת שהותו בישראל. הסיוע אמור לכסות את הוצאות המחיה במהלך חצי שנת לימודי עברית באולפן ושכר דירה בשנה הראשונה. סל הקליטה מוענק על ידי משרד העלייה והקליטה.

בתחילה ניתן סל הקליטה רק לחלק מהעולים החדשים, לאלה שלא הגיעו מארצות רווחה, אלא ממזרח אירופה, מאמריקה הלטינית ומחלק מארצות אפריקה ואסיה. החל מ-1 בינואר 2002 ניתן סל הקליטה גם לעולים מצרפת ומדרום אפריקה והחל מ-1 בדצמבר 2002 מוענק סל הקליטה לכל העולים החדשים.

זכאים לקבלת סל קליטה מי שהגיעו ארצה כעולים חדשים ולא שהו בישראל בשלוש השנים שקדמו לכך תקופה העולה על 18 חודשים (רצופים או מצטברים). את סל הקליטה אפשר לתבוע רק במהלך השנה הראשונה לאחר ההגעה לישראל. סל הקליטה נפרס ל-7 תשלומים ועזיבת הארץ בתקופה זו מפסיקה את תשלומי סל הקליטה, ועם חזרתו ארצה על הזכאי לפנות למשרד העלייה והקליטה לחידוש התשלומים.

סכום סל הקליטה משתנה על פי המצב המשפחתי של העולה, מספר הילדים וגילם. לדוגמה, בשנת 2022 הסכום למשפחה בת ארבע נפשות (זוג הורים ושני ילדים) עמד על 53,000 - 60,000 שקלים, כתלות בגיל הילדים. בנוסף, זכאים העולים לדמי קיום, פטור ממכס או החזר מכס, סיוע בשכר דירה, ולעיתים גם לסיוע ממשרד הרווחה.

קישורים חיצוניים
----------------

* חוק סל הקליטה, התשנ״ה–1994, בספר החוקים הפתוח
* סל קליטה - המשרד לקליטת עלייה באתר של שי"ל
* אגרת חינוך / סל קליטה לתלמידים עולים מאתיופיה בשנת הלימודים התשע"ג באתר של המנהל הפדגוגי במשרד החינוך
* אגרת חינוך / סל קליטה לתלמידים עולים שאינם יוצאי אתיופיה בשנת הלימודים התשע"ג באתר של המנהל הפדגוגי במשרד החינוך

הערות שוליים
------------

1. ↑  מחשבון סל קליטה באתר הממשלה
2. ↑  לאילו הטבות זכאים עולים חדשים? כלכליסט, 19/1/2010
**נד למונט** (באנגלית: **Ned Lamont**;‏ נולד ב-3 בינואר 1954) הוא איש עסקים ופוליטיקאי אמריקאי מהמפלגה הדמוקרטית, אשר מכהן מאז ינואר 2019 כמושל קונטיקט ה-89.

ביוגרפיה
--------

נד למונט נולד בוושינגטון די. סי. ב-3 בינואר 1954. אמו עבדה כעוזרת בסנאט, ואביו עבד בתוכנית מרשל ולאחר מכן במחלקת השיכון והפיתוח העירוני של ארצות הברית תחת ממשל ניקסון. כשהיה בן 4, עברה משפחתו של למונט ללונג איילנד. לאחר לימודיו התיכוניים, למד למונט סוציולוגיה באוניברסיטת הרווארד – שם סיים תואר ראשון (1972) ושני (1976). בשנת 1980 סיים למונט תואר שני במנהל עסקים מאוניברסיטת ייל.

בשנים 1977–1980 עסק בעריכת שבועון קטן בורמונט. במהלך שנות ה-80 ניהל מספר חברות תקשורת שונות. בתקופה זו כיהן בחבר הנאמנים של ימק"א, וייעץ לאוניברסיטת ייל ולמכון ברוקינגס.

בשנת 1990 ניסה למונט ללא הצלחה להיבחר לסנאט המקומי.

במרץ 2006 הכריז למונט על התמודדתו לסנאט של ארצות הברית מול הסנאטור הדמוקרטי המכהן ג'ו ליברמן. הקמפיין של למונט התמקד בהתנגדות לנשיא ג'ורג' ווקר בוש ולמלחמת עיראק וכן למדיניותו הכלכלית של ליברמן. במהלך הבחירות, מימן למונט את מרבית הקמפיין שלו, עם תרומות העולות על 12.7 מיליון דולר. למונט זכה בפריימריז הדמוקרטיים, אך ליברמן החליט להתמודד כמועמד עצמאי. בסופו של דבר, ליברמן ניצח בבחירות עם כ-49.7% מהקולות, לעומת כ-39.7% מהתושבים שהצביעו ללמונט.

במהלך הבחירות לנשיאות ארצות הברית 2008, תמך למונט בתחילה בכריס דוד. לאחר שדוד פרש מהמירוץ, למונט החל להיות פעיל בקמפיין של ברק אובמה.

בשנת 2010 ניסה להתמודד לראשונה לתפקיד מושל המדינה. בפריימריז הדמוקרטיים נוצח על ידי ראש עיריית סטמפורד דן מלוי אשר נבחר בסופו של דבר גם למושל.

ב-17 בינואר 2018 הכריז למונט על מועמדותו בבחירות למושל המדינה לאחר שמלוי הכריז כי לא יתמודד לקדנציה שלישית. ב-6 בנובמבר 2018 נבחר לתפקיד, עם כ-49.4% מהקולות.

פעולותיו של למונט כמושל כללו לגליזציה של סמים קלים, העלאת שכר המינימום ל-15 דולר לשעה, יישום אגרה אלקטרונית בכבישים ממלכתיים וניהול משא ומתן מחודשים עם האיגודים המקצועיים במדינה. בתחילה למונט נחשב לאחד המושלים הכי פחות פופולריים בארצות הברית, אך תדמיתו השתפרה במהלך ההתמודדות עם מגפת הקורונה.

קישורים חיצוניים
----------------

ויקישיתוף מדיה וקבצים בנושא **נד למונט** בוויקישיתוף
* 

* אתר האינטרנט הרשמי של נד למונט (באנגלית אמריקאית)

* אתר האינטרנט הרשמי של נד למונט (באנגלית)
* נד למונט, ברשת החברתית פייסבוק

* נד למונט, ברשת החברתית טוויטר

* נד למונט, ברשת החברתית אינסטגרם

* נד למונט, ברשת החברתית LinkedIn

* נד למונט, סרטונים בערוץ היוטיוב

* נד למונט, באתר פליקר

|  |  |
| --- | --- |
| בקרת זהויות עריכת הנתון בוויקינתונים | 
* GND: 1198418001
* ISNI: 0000 0003 8420 5101
* LCCN: no2012139378
* VIAF: 274714817
* WorldCat: lccn-no2012139378

 |
**לוטננט קולונל** (**Lieutenant Colonel**) היא דרגת קצונה צבאית במרבית צבאות העולם. זו דרגה בכירה, מעל דרגת מייג'ור ומתחת לקולונל. היא מקבילה לדרגת הסגן-אלוף הצה"לית.

סימון הדרגה על פי תקנות נאט"ו הוא OF-4.

היסטוריה
--------

השימוש המודרני בדרגת קולונל התחיל בסוף המאה ה-16, שעה שיחידות צבא התחילו להתארגן כרגימנטים. קולונל הייתה דרגה שניתנה לאציל שרכש את הפיקוד על רגימנט מהמפקד הקודם, והוא בתורו ימכור את המינוי לסגנו, אציל אחר, המחזיק בדרגת לוטננט-קולונל (סגן קולונל) (Lieutenant Colonel).

דרגות מקבילות
-------------

* סגן-אלוף (צה"ל)
* פודפולקובניק (רוסיה ופולין)
* אוברסט-לויטננט (צבאות המדינות הדוברות גרמנית)
* אובר-שטורמבאנפיהרר (אס אס)
* ירבאיי (טורקיה)
* אנטיסינטגמטרקיס (יוון)

דרגת לוטננט קולונל בצבא יבשה וחיל אוויר (OF-4)
----------------------------------------------

* צה"לסגן אלוףצה"ל  
סגן אלוף
* חיל האוויר של ארצות הבריתלוטננט קולונלחיל האוויר של ארצות הברית  
לוטננט קולונל
* הצבא הבריטילוטננט קולונלהצבא הבריטי  
לוטננט קולונל
* בונדסווראוברסט-לוטננטבונדסוור  
אוברסט-לוטננט
* הצבא הפולניפודפולקובניקהצבא הפולני  
פודפולקובניק
* הצבא הטורקיירבאייהצבא הטורקי  
ירבאיי
* הצבא המצרימוקאדיםהצבא המצרי  
מוקאדים
* צבא הונגריהאלזרדסצבא הונגריה  
אלזרדס
* צבא צרפתלוטננט קולונלצבא צרפת  
לוטננט קולונל
* צבא צ'כיהפודפלוקובניקצבא צ'כיה  
פודפלוקובניק
* זרוע היבשה של צבא רוסיהפודפלוקובניקזרוע היבשה של צבא רוסיה  
פודפלוקובניק

קישורים חיצוניים
----------------

ויקישיתוף מדיה וקבצים בנושא **לוטננט קולונל** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4398981-0

 |
**לוטפי כרם משעור** (בערבית: **لطفي كرم مشعور**; 1947 - 22 ביוני 2006) היה עיתונאי ערבי-ישראלי.

חייו
----

משעור נולד בכפר ראמה. הוא למד בגימנסיה כרמיה (בבניין בית הספר אליאנס, שהפך מאוחר יותר לבית הספר רנה קסין) בירושלים, סיים לימודי תואר ראשון בכלכלה באוניברסיטת חיפה ולמד עיתונאות במכללה בתל אביב.

בשנת 1970 ייסד את "משרד הפרסום של נצרת", משרד הפרסום הראשון במגזר הערבי, באותה שנה נישא לוידא חזינה-משעור מהעיר בית לחם. בשנות השבעים פרסם כתבות ורשימות ב"העולם הזה" ובעיתונים שונים בעברית ובערבית. בשנת 1983 ייסד והחל להוציא לאור את העיתון "א-סנארה". במקביל הגיש לוטפי פינות בקול ישראל בערבית, בגלי צה"ל ובערוץ 2, וכן בערוצים הקהילתיים של חברת הוט. בשנת 2000 ייסד והוציא לאור את הירחון "לילכ" שהיה לירחון הראשון במגזר הערבי, ויזם את הקמתה של תחנת הרדיו הפרטית הראשונה במגזר הערבי, "רדיו 2000".

בפברואר 2004 הוזמן משעור ללוות את מסעו של הנשיא משה קצב לצרפת כעיתונאי. בנמל התעופה בן-גוריון הופרד משעור משאר חברי המשלחת ועבר בדיקה ביטחונית שאותה תיאר כ"משפילה". להבנתו, עבר בדיקה זו בשל היותו ערבי. כתוצאה מכך משעור ביטל את נסיעתו וחזר לביתו. הנשיא משה קצב וראש השב"כ אבי דיכטר התנצלו בפניו לאחר מכן.

משעור הלך לעולמו ב-2006 לאחר מחלה קשה. לאחר פטירתו החליפה אותו אלמנתו וידא משעור כעורכת ראשית של העיתון עד לפטירתה ב-2023. לזוג נולדו שתי בנות והם נקברו בבית הקברות בכפר ראמה.

קישורים חיצוניים
----------------

* רועי נחמיאס, עורך א-סינארה, לוטפי משעור, הלך לעולמו, ynet, ‏22 ביוני 2006
* לוטפי משעור, בלקסיקון "העין השביעית" לתקשורת ועיתונות

הערות שוליים
------------

1. ↑  נינה פוקס, העיתונאית וידא משעור הלכה לעולמה בגיל 70, באתר ynet, 17 בינואר 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007307927205171
* ISNI: 0000 0004 0255 2044
* VIAF: 298267227
* WorldCat: viaf-298267227

 |
הרב **מנשה מטלוב סתהון** (? – כ"ד באלול ה'תרל"ו) כיהן כרב בעיר חלב וכרבה הראשי של צפת.

ביוגרפיה
--------

נולד לרב מטלוב מנשה סתהון (שם המשפחה הראשון מציין ייחוס מצד האבא והשני מצד האמא). משפחת מנשה היא משפחה שבאה לחלב עם גירוש ספרד..

עסק במסחר (מכירת תבלינים) לפרנסתו. היה ידוע כגדול בתורה והעידו עליו שחזר על התלמוד כולו עשר פעמים. מלבד זאת התפרסם כבעל השכלה כללית רחבה וכבקי בהנדסה, חשבון, אסטרונומיה, חכמת העיבור וסידור הלוחות, ומתהלכים סיפורים על ידענותו המופלגת בתחומים אלו.

מחוץ לחכמי עירו נשא ונתן בהלכה עם רבי חיים פלאג'י המכנה אותו "הרב המובהק המאיר כברק כמוהר"ר מנשה מטלוב סתהון נר"ו יאיר אורו". בעודו בצפת נשא ונתן בעניין כשרות גט עם רבי חזקיה מדיני הכותב אודותיו: "כתב אלי במכתב אחד המיוחד ראש על ארץ צפת אמת תוב"ב מני"ר הרב הגדול מוהר"ם סתהון נר"ו".

כאשר הגיעה השמועה אודות כתר ארם צובא הנמצא בחלב לארץ ישראל, ביקשו רבני ירושלים מרבי מנשה שיערוך עבורם השוואה בין הכתר לספרי התנ"ך המצויים בידם.

בעת פטירת רעייתו נסע לירושלים, ובדרכו חזרה לעירו עבר בצפת, שם ביקשו ממנו רבני העיר לכהן כראב"ד העיר. הרב סתהון נענה לבקשתם, וכיהן כרב העיר במשך ארבע שנים. בצפת נישא בשנית לאישה ממשפחה אשכנזית, ומאשתו זאת נולד בנו חיים. בשנת תרל"ב שב לחלב, ושימש ברבנות בעיר.

לאחר כשנתיים מונה לכהן כרבה של העיר אלכסנדריה (נא אמון) שבמצרים, ובדרכו לשם חלה ונפטר בעיר אסכנדרון שבסוריה, בכ"ד אלול תרל"ו, ושם נטמן.

### צאצאיו

ידועים מספר בנים שלו, המפורסמים שבהם הם:

* רבי הלל דוד סתהון – בנו הבכור ומפוסקי חלב
* רבי חיים סתהון – נולד בצפת מאשתו השנייה. התייתם מאביו בהיותו בן חמש, ואמו נישאה בשנית לרב יצחק יעקב סאליצר. בבגרותו למד אצל רבנים אשכנזים וספרדים, היה מפוסקי צפת החשובים ומחבר הספר הנודע 'ארץ חיים'.

יצירתו
------

* **כנסייה לשם שמים** – בו יצא כנגד מנהג שהיה מקובל בקרב חלק מהנשים וכונה בשם "אינדלוקו", שכאשר חלה אדם ונטה למות היו עושות לו הנשים טקסי הקטרה וניסוך לשדים בכדי לרצותם שלא יזיקו לחולה. הרב סתהון ראה במנהג זה איסור גמור של עבודה זרה, וכתב פסק ארוך המחולק ל-11 פרקים לאסור דבר זה. על פסקו זה קיבל הסכמות מרבני חלב, רבני ערים רבות בארץ ישראל (ירושלים, חברון, צפת, טבריה, יפו, חיפה) ומקומות נוספים. את הספר הדפיס בירושלים שנת תרל"ד.
* **מטה מנשה** – שאלות ותשובות. נדפס בשנת תשס"ז מכתב יד המחבר על ידי הלל סתהון.
* **מחברת כללי דקדוק הקריאה** – נדפסה על ידי רבי אליהו חמווי בסוף ספרו פה אליהו ח"א (תרע"ד).

לקריאה נוספת
------------

* הרב דוד ציון לניאדו, לקדושים אשר בארץ (תשס"ט), תי"ז – רבי מנשה סיתהון.

הערות שוליים
------------

1. ↑  הראשון ממשפחת מנשה שהגיע לחלב הוא רבי יוסף מנשה החתום בתשובת מהרלב"ח (סימן קל"ד), ונדפסו ממנו כמה פזמונים ב'מחזור ארם צובא' הנדפס באיטליה במאה הט"ז
2. ↑  כנסייה לשם שמים (תשס"ז), עמ' שמב.
3. ↑  מטה מנשה סימן יח
4. ↑  ירון הראל, ספרי אר"ץ עמ' 407.
סכר עצירה על נהר האוהיו בסמוך לאולמסטד (Olmsted), אילינוי, נבנה במטרה להקים את סכר אולמסטד
סכר עצירה במהלך בניית תאי שיט בסכר מונטגומרי פוינט (Montgomery Point Lock and Dam)
**סכר עצירה** הוא מונח מתחום הנדסת משאבי מים וסביבה, סכר או מחסום זמני הבנוי בתוך גוף מים או זוג מחסומים הבנויים לאורך גוף מים היוצרים מתחם מגודר והמאפשרים לשאוב את המים מהמתחם על מנת ליצור סביבת עבודה יבשה כדי לבצע מיזמי בנייה גדולים. מתחמים מגודרים בעזרת סכרי עצירה משמשים בדרך כלל לבניית אסדות קידוח, נציבים של גשרים ומבני תמיכה הנבנים בתוך או מעל למים. סכרי עצירה אלו הם בדרך כלל מבני פלדה שרותכו עם מרכיבים הבנויים מקִיר-מִשְׁגָּמִים (sheet pile wall) וקורות עץ. לאחר שעבודת הבנייה מסתיימת נוהגים לפרק מבנים אלו.

עבור בניית סכרים נוהגים לבנות שני סכרי עצירה. אחד במעלה הזרם מעל אתר הסכר המיועד והשני במורד הזרם, לאחר שנבנו קודם לכן מנהרות הטיה או תעלות הטיה במטרה שמי הנהר יוסטו מאתר בניית הסכר. מטרת סכר העצירה במעלה הנהר להסיט את מי הנהר אל תעלות ההטיה, ומטרת סכר העצירה במורד הנהר למנוע את חזרת המים ממוצא תעלת ההטיה אל אתר הסכר. סכרי עצירה אלו הם בדרך כלל סכרי סוללה קונבנציונליים הבנויים מאדמה וסלעים, אם כי במקרים מסוימים נעשה שימוש גם בבטון. בדרך כלל לאחר השלמת הסכר ומבני העזר שלו מסלקים את סכר העצירה שבמורד הזרם, והסכר שבמעלה הזרם מוצף לאחר שתעלת ההטיה נחסמת והמאגר מאחורי הסכר מתחיל להתמלא. כתלות בגאוגרפיה של אתר הסכר, בחלק מהמקרים בונים סכר עצירה בצורת האות U יחד עם בניית חצי מהסכר. כאשר חצי זה מושלם מסלקים את סכר העצירה ובונים סכר חדש דומה בצד הנגדי של הנהר על מנת לאפשר את בניית החצי השני של הסכר.

לעיתים משתמשים בסכרי עצירה במספנות, כאשר זה בלתי מעשי להציב ספינה במבדוק יבש לשם תיקונים או שינויים. דוגמה לסוג שינוי כזה הן פעולות מסוימות הנעשות לשם הארכת ספינה.

קישורים חיצוניים
----------------

ויקישיתוף מדיה וקבצים בנושא **סכר עצירה** בוויקישיתוף
* סכר עצירה, באתר אנציקלופדיה בריטניקה (באנגלית)

* Sheet Piling Cofferdam Building
* Portable Cofferdam at phrontistery.info
* Temporary Cofferdam

הערות שוליים
------------

1. ↑  1911 Encyclopædia Britannica/Cofferdam
2. 1 2  What Is a Cofferdam System?
**רכס מאסון** (באנגלית: **Masson Range**) הוא רכס הרים גבוה בהרי פראמנס באדמת מק. רוברטסון שבאנטארקטיקה.

לרכס ארבעה חלקים: רכס מאסון הצפוני, רכס מאסון המרכזי, רכס מאסון הדרומי, ופסגות טרילינג.

כמה מפסגות הרכס מתנשאות לגובה העולה על 1,000 מטרים מעל פני הים.

אורכו של הרכס 28 קילומטרים (בכיוון צפון - דרום).

היסטוריה
--------

### גילוי ומיפוי הרכס

הרכס התגלה לראשונה ב-4 בינואר 1930, ולאחר מכן, ב-14 בפברואר 1931 מופה לראשונה על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בין השנים 1929–1931 בפיקודו של דאגלס מוסון.

אנשי משלחת החקר הלאומית האנטארקטית של אוסטרליה (Australian National Antarctic Research Expeditions party) בפיקודו של ג'ון בצ'רוויז (John Béchervaise), היו הראשונים שהגיעו אל הרכס בשנת 1956.

### מקור השם

הרכס נקרא על שמו של פרופסור סר דייוויד אורמה מאסון (David Orme Masson), חבר הוועדה המייעצת של משלחת החקר, וכן חבר הוועדה המייעצת של משלחת אוסטרלאסיה לאנטארקטיקה אשר חקרה את אנטארקטיקה בין השנים 1911–1914, אף היא בפיקודו של מוסון.

לקריאה נוספת
------------

• Damien Gildea, **Mountaineering in Antarctica: complete guide: Travel guide**
• B. A. Marmo, J. Dawson, **Movement and structural features observed in ice masses, Framnes Mountains, Mac.Robertson Land, East Antarctica**, Annals of Glaciology, Volume 23 1996, pp. 388-395, Cambridge University Press, 20 January 2017, DOI: 
• Mackintosh, Andrew & White, Duanne & Fink, David & Gore, Damian & Pickard, John & Fanning, Patricia. (2007), **Exposure ages from mountain dipsticks in Mac. Robertson Land, East Antarctica, indicate little change in ice-sheet thickness since the Last Glacial Maximum**, Geology. 35. .

קישורים חיצוניים
----------------

* רכס מאסון באתר הסקר הגאולוגי של ארצות הברית
* רכס מאסון באתר הגאזט האנטארקטי של ממשלת אוסטרליה
* רכס מאסון באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור רכס מאסון
* תצלומי רכס מאסון

הערות שוליים
------------

1. ↑  הגאזט האנטארקטי הרשמי של ארצות הברית
2. 1 2 3 4 5 6  מידע גאוגרפי והיסטורי
3. 1 2  מידע היסטורי על גילוי הרכס
**סלאבומיר מרוז'ק** (בפולנית : **Sławomir Mrożek**; ‏29 ביוני 1930 – 15 באוגוסט 2013) היה מחזאי, סופר וקריקטוריסט פולני.

ביוגרפיה
--------

סלאבומיר מרוז'ק נולד ב-29 ביוני 1930 בכפר בדרום פולין. במהלך מלחמת העולם השנייה התגוררה משפחתו בקרקוב. בשנת 1949 סיים את לימודיו בבית ספר תיכון, וב-1950 החל לעבוד כעיתונאי פוליטי בשבועון Przekrój.

מרוז'ק היה חבר מפלגת הפועלים המאוחדת PZPR בתקופת השלטון הסטאליניסטי בברית המועצות ובגרורותיה. תמך במשפטי הראווה שערך השלטון לכמרים קתוליים בקרקוב, שבהם נידונו למוות שלושה כמרים. בסוף שנות ה-50 החל לכתוב מחזות. הראשון מביניהם, "Policja" (משטרה), ראה אור ב-1958. 

הוא נישא למריה אוברמבה וב-1959 עבר לוורשה. ב-1963 טייל עם אשתו באיטליה, והשניים החליטו לערוק מפולין. לאחר חמש שנות מגורים באיטליה היגר לצרפת. ב-1968 הביע מחאה נגד הפלישה הסובייטית לצ'כוסלובקיה. בשנת 1978 קיבל אזרחות צרפתית. חוויותיו כמהגר ממדינה קומוניסטית במערב הביאו אותו לכתוב את מחזהו הנודע ביותר, "המהגרים". הוא המשיך לנדוד והתגורר בארצות הברית, בגרמניה ובמקסיקו. בשנת 1996 חזר לפולין. 

בשנת 2002 לקה בשבץ מוחי שגרם לאפאזיה, ועבר תהליך שיקום במשך שלוש שנים, שהחזיר לו את היכולת לדבר ולכתוב. בשנת 2006 סיים לכתוב אוטוביוגרפיה ושמה "בלתזר". בשנת 2008 היגר לניס שבצרפת, שם נפטר ב-15 באוגוסט 2013.

על יצירתו
---------

מחזהו הראשון באורך מלא, "טנגו" (1964) ו"המהגרים" מוצגים גם כיום בתיאטראות רבים בעולם. הבמאי אנדז'יי ויידה הפיק גרסה מצולמת של "המהגרים" ב"תיאטר סטארי" בקרקוב בשנת 1975. 

עבודותיו של מרוז'ק משתייכות לסוגת תיאטרון האבסורד, הוא מציג בפני צופיו אלמנטים בלתי ריאליסטיים, התייחסויות פוליטיות ותרבותיות ופרודיה עוקצנית.

המחזה "המהגרים" הוצג בישראל לראשונה ב-1976 בתיאטרון החאן בתרגומה ובבימויה של מיכל גוברין וזכה בפרס מרגלית. החל משנת 2008 הוא מוצג בתיאטרון "מלנקי" בתרגומו של רועי חן ובבימויו של איגור ברזין.

מחזהו "בלב ים" מוצג זה שנים רבות כחלק מרפרטואר תיאטרון אוניברסיטת לייז' שבבלגיה, בבימוי של פרופ' רובר ג'רמה, מנהל אמנותי של תיאטרון סטודנטים זה. להקה זו הופיעה בתיאטרון הטכניון בשנת 1992. הבמאי, רובר ג'רמה, ביים הצגה זו באנגלית ובעברית עם שחקני תיאטרון הטכניון, בשנת 1993.

קישורים חיצוניים
----------------

ויקישיתוף מדיה וקבצים בנושא **סלאבומיר מרוז'ק** בוויקישיתוף
* אתר למנויים בלבד מיכאל הנדלזלץ, המחזאי הפולני סלבומיר מרוז’ק - רפסודה של איש אחד, באתר הארץ, 19 באוגוסט 2013
* מיכאל הנדלזלץ, עכבר העיר אונליין, חיית במה: רק קפצתי לביקור, באתר הארץ, 20 במאי 2009
* צבי גורן, ביקורת על המחזה "המהגרים", "הבמה"
* מיכאל הנדלזלץ, עכבר העיר אונליין, ביקורת על המחזה "המהגרים", באתר הארץ, 13 באוגוסט 2008
* סלאבומיר מרוז'ק, באתר אנציקלופדיה בריטניקה (באנגלית)
* סלאבומיר מרוז'ק, באתר "Find a Grave" (באנגלית)
* סלוומיר מרוז'ק (1930-), דף שער בספרייה הלאומית
* סלאבומיר מרוז'ק, ברשת החברתית Goodreads

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265633905171
* BIBSYS: 90054099
* BNE: XX1050938
* BnF: cb11917153m (data)
* CANTIC: a11858783
* CiNii: DA05148632
* GND: 118737244
* ICCU: CFIV066247
* ISNI: 0000 0001 2096 3769
* LCCN: n50012888
* LNB: 000039855
* NDL: 00471996
* NKC: jn19990005880
* NLA: 35366650
* NLK: KAC200605129
* NLP: A11813040
* NSK: 000084927
* NTA: 069383464
* RERO: 02-A003616142
* SELIBR: 249104
* SNAC: w6rv8jzg
* SUDOC: 027041786
* Trove: 927340
* VIAF: 71395393
* WorldCat: lccn-n50012888

 |
**רכס מאסון הדרומי** (באנגלית: **South Masson Range**) הוא רכס ההרים הדרומי מבין שלושת חלקי רכס מאסון, בהרי פראמנס, באדמת מק. רוברטסון שבאנטארקטיקה.

שיא גובהו של הרכס 1,070 מטרים מעל פני הים.

אורכו של הרכס 3.7 קילומטרים (בכיוון צפון-מזרח - דרום-מערב).

היסטוריה
--------

### גילוי ומיפוי הרכס

הרכס התגלה על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בין השנים 1929–1931 בפיקודו של דאגלס מוסון. הרכס מופה על ידי קרטוגרפים נורווגיים בהתבסס על תצלומי אוויר שצולמו על ידי משלחת לארס כריסטנסן בין השנים 1936–1937.

### מקור השם

הקרטוגרפים הנורווגים קראו לרכס בשם סורקאמן (Sorkammen ; בנורווגית - הרכס הדרומי).

שמו הרשמי (הנוכחי) של הרכס ניתן לו בשנת 1960 על ידי ועדת השמות האנטארקטיים של אוסטרליה -תוך שהיא מציינת את חלקו של הרכס כחלק מרכס מאסון.

רכס מאסון כולו נקרא על שמו של פרופסור סר דייוויד אורמה מאסון (David Orme Masson), חבר הוועדה המייעצת של משלחת החקר, וכן חבר הוועדה המייעצת של משלחת אוסטרלאסיה לאנטארקטיקה אשר חקרה את אנטארקטיקה בין השנים 1911–1914, אף היא בפיקודו של מוסון.

קישורים חיצוניים
----------------

* רכס מאסון הדרומי באתר הסקר הגאולוגי של ארצות הברית
* רכס מאסון הדרומי באתר הגאזט האנטארקטי של ממשלת אוסטרליה
* רכס מאסון הדרומי באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית, ארוכת טווח, עבור רכס מאסון הדרומי
* מרחקים מרכס מאסון הדרומי לאתרים אחרים בקרבתו

הערות שוליים
------------

1. ↑  גאזט השמות האנטארקטיים הרשמי של ארצות הברית
2. 1 2 3 4 5 6 7  מידע גאוגרפי והיסטורי
3. ↑  מקור שמו של רכס מאסון
**השבועה האולימפית** היא הבטחה שנישאת במהלך טקס הפתיחה של המשחקים האולימפיים. השבועה נאמרת על ידי ספורטאי מייצג אחד מהנבחרת המארחת של המשחקים בשם כל הספורטאים המשתתפים, וכן על ידי נציג מהשופטים בתחרויות ונציג המאמנים. במהלך השבועה אוחזים הנשבעים בקצה הדגל האולימפי.

היסטוריה ונוסח השבועה
---------------------

לראשונה נישאה השבועה באולימפיאדת אנטוורפן (1920) על ידי הבלגי ויקטור בוין, כשהוא אוחז בידו השמאלית בדגל בלגיה. באולימפיאדת מינכן (1972) נוספה שבועת השופטים והחל מאולימפיאדת הנוער סינגפור (2010) נוספה לטקס גם שבועת המאמנים. האישה הראשונה לשאת את השבועה הייתה הגולשת האלפינית האיטלקייה ג'וליאנה מינוצו (אנ'), באולימפיאדת החורף קורטינה ד'אמפצו שנערכה בשנת 1956. באולימפיאדת מינכן, שנערכה בשנת 1972, האתלטית הגרמניה, היידי שילר (אנ') הייתה האישה הראשונה לשאת את השבועה באולימפיאדת קיץ. 

נוסח השבועה המקורית חובר על ידי פייר דה קוברטן ומאז שונה מספר פעמים על מנת להתאימה לרוח התקופה. נוסח השבועה הראשונה שנישאה ב-1920 היה: "אנו נשבעים לקחת חלק במשחקים האולימפיים ברוח האבירות, למען כבוד למדינתנו ולתהילת הספורט". ב-1961 שונתה השבועה כך שתסיר אלמנטים דתיים ולאומניים: "אנו מבטיחים לקחת חלק במשחקים האולימפיים ברוח האבירות, למען כבוד לנבחרתנו ולתהילת הספורט". 

כיום נוסח שבועת הספורטאים הוא: "בשם כל המתחרים, אני מבטיח/ה שניקח חלק במשחקים אולימפיים אלו כשאנו מכבדים ומצייתים לחוקים שנקבעו, מתחייבים לספורט נקי מאמרוץ וללא סמים, ברוח ספורטיבית, למען תהילת הספורט וכבוד נבחרתנו".

נוסח שבועת השופטים: "בשם כל השופטים ובעלי התפקידים, אני מבטיח שנשפוט במשחקים אולימפיים אלו ללא משוא פנים, כשאנו מכבדים ומצייתים לחוקים שנקבעו ברוח הספורטיבית האמיתית." 

נוסח שבועת המאמנים: "בשם על המאמנים ושאר חברי הנלווים למשלחות הספורטאים, אני מבטיח שנקדיש עצמנו לכך שהרוח הספורטיבית והמשחק ההוגן ישמרו על בסיס עקרונות היסוד האולימפיים"

הערות שוליים
------------

1. ↑  Grasso, John, Bill Mallon, and Jeroen Heijmans. Historical dictionary of the Olympic movement. Rowman & Littlefield, 2015. Page 377
**סכר מורלוס** (בספרדית: **Presa Morelos**) הוא הסכר האחרון על נהר הקולורדו, ומעבר לו המים אינם זורמים יותר בערוץ המקורי של הנהר. הסכר נבנה בשנות ה-50 של המאה ה-20 לאחר שארצות הברית ומקסיקו חתמו ב-1944 על הסכם לחלוקת מי הנהר. הסכר שוכן כ-2 קילומטרים דרומית למפגש הגבולות בין קליפורניה לעיירה לוס אלגודונס (Los Algodones) במדינת באחה קליפורניה בצפון-מערב מקסיקו. הסכר נבנה על ידי מקסיקו ומתוחזק על ידה אף על פי שהמחצית המזרחית של הסכר נמצאת בתחומי מחוז יומה באריזונה בדרום-מערב ארצות הברית.

הסכר קרוי על שם חוסה מריה מורלוס (José María Morelos), מגיבורי עצמאות מקסיקו מספרד. אורך הסכר 426.72 מטרים, והוא כולל 20 שערים רדיאליים על נהר הקולורדו ומבנה ההטיה הכולל 12 שערים רדיאליים השולטים על ההטיה למערכת התעלות במקסיקו. החלק של הנהר מתוכנן לעמוד בשיטפון של עד 9,911 מטרים מעוקבים בשנייה, ומתקן ההטיה מסוגל להעביר עד 226 מטרים מעוקבים בשנייה.

הסכר מאפשר למקסיקו להטות מים מנהר הקולורדו לאדמות המעובדות בחקלאות שלחין בעמק מקסיקלי, שהוא בין האזורים החקלאיים הפוריים ביותר במקסיקו.

את הסכר מנהלת ועדת הגבול הבינלאומי והמים (International Boundary and Water Commission בראשי תיבות IBWC) המשותפת לשתי המדינות.

ב-23 במרץ 2014 נפתחו השערים על הנהר בסכר מורלוס והחלה זרימה מתוכננת בת שמונה שבועות בערוץ הנהר המקורי. המטרה הייתה לחדש את צמחיית הגדות המדברית של הדלתה של הקולורדו, באזור בו סייר חוקר הטבע אלדו לאופולדו ב-1922 ותיאר ביומן המסע שלו "A Sand County Almanac" כ"ג'ונגלים כבירים" וכ"חורשות נהדרות".

הערות שוליים
------------

1. ↑  Colorado River Boundary Section
2. ↑  Border Water Source of Conflict and Cooperation: What Makes Management of Border Water Resources a Challenge?
3. ↑  International Boundary and Water Commission
4. ↑  Historic "Pulse Flow" Brings Water to Parched Colorado River Delta
**הרפורמה המוניטרית 1947** הייתה הרפורמה המוניטרית שבוצעה בברית המועצות במהלך דצמבר 1947. במהלך הרפורמה הולאמו בחלקו חסכונות האזרחים ובמקביל בוטלה שיטת תלושי מזון.

רקע
---

הדרישה לרפורמה מוניטרית הורגשה עוד במהלך מלחמת העולם השנייה. תחילה תוכנן לבצע אותה במהלך שנת 1946. לאור הרעב והבצורת הוחלט לדחות אותה לשנת 1947. ב-13 בדצמבר 1947 פורסמה החלטת פוליטביורו על ביצוע ביטול תלושי מזון ורפורמה מוניטרית.

השמועות על הרפורמה הקרובה התחזקו במהלך סתיו 1947. כתוצאה מכך אנשים החלו להביא את כספיהם לקופות החיסכון (למעשה אלה היו סניפי הבנק המרכזי בתקופה הסובייטית), להוציא הפקדות גדולות ולפזר אותם בין מספר חשבונות. כמו כן הורגשו מכירות גבוהות במיוחד של רהיטים, כלי נגינה, כלי רכב, זהב ותכשיטים. זאת לצד רכישות גדולות של מוצרי מזון הניתנים לאגירה לזמן ארוך.

תנאי הרפורמה
------------

שטר של רובל משנת 1947
התנאים פורסמו בצו מועצת השרים מ-14 בדצמבר 1947 שחתום על ידי יוסיף סטלין ואנדריי ז'דאנוב. להלן עיקר התנאים:

* הפקדות בחשבונות של פחות מ-3 אלף רובל הוחלפו ביחס 1:1.
* הפקדות בחשבונות של 3-10 אלף רובל הוחלפו ביחס 1:3
* הפקדות בחשבונות מעל 10 אלף רובל הוחלפו ביחס 2:3
* כסף מזומן בידי האזרחים הוחלף לפי מפתח 1:10. החלפת שטרות בוצע תוך שבוע. לא היה צורך בהחלפת מטבעות.
* הוחלט על הורדת מחירים לשורה ארוכה של מוצרי מזון בכ-10%.
* תשלומי משכורות יימשכו ללא שינוי

תוצאות הרפורמה
--------------

לפי הערכת כלכלנים רמת המחירים בשנת 1948 הייתה בכ-17% נמוכה יותר מבשנת 1947. כמות הכסף בידי האזרחים הוקטנה מ-43.6 מיליארד רובל ל-14 מיליארד רובל.

לאחר ביטול תלושי מזון, המשכורת הייתה בתחום של 500-1000 רובל, כיכר לחם עלה 3-4 רובל, ליטר חלב - 3-4 רובל, קילוגרם סוכר - 15 רובל, עשיריית ביצים - 12-16 רובל, בקבוק חצי-ליטר של וודקה - 60 רובל. כמו כן נקבעו מכסות למכירה חד-פעמית של מוצרי מזון. למשל לא היה ניתן למכור לבן אדם אחד יותר מ-2 קילוגרם של לחם, קילוגרם בשר, ליטר חלב, חצי קילוגרם סוכר, זוג נעליים, שני זוגות גרביים וכו'. מגבלות אלו היו בתוקף עד לשנת 1958 ובחלקו אף עד לשנת 1963 תוך הגדלת מכסות.

קישורים חיצוניים
----------------

* [ החלטת מועצת השרים מ-14 בדצמבר 1947]
**רכס מאסון המרכזי** (באנגלית: **North Masson Range**) הוא הרכס הצפוני, מבין שלושת הרכסים המרכיבים את רכס מאסון, בהרי פראמנס באדמת מק. רוברטסון, שבאנטארקטיקה.

הרכס מתנשא לגובה של 1,030 מטרים מעל פני הים.

אורכו של הרכס 6 קילומטרים (מצפון לדרום).

היסטוריה
--------

### גילוי ומיפוי הרכס

הרכס התגלה לראשונה ב-4 בינואר 1930, ולאחר מכן, ב-14 בפברואר 1931 מופה לראשונה על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בין השנים 1929–1931 בפיקודו של דאגלס מוסון.

הרכס מופה על ידי קרטוגרפים נורווגיים, בהתבסס על תצלומי אוויר שצולמו על ידי משלחת לארס כריסטנסן בין השנים 1936–1937.

### מקור השם

הקרטוגרפים הנורווגים קראו לרכס בשם "נורדקאמאן" (Nordkammen; בנורווגית - הרכס הצפוני).

שמו הרשמי (הנוכחי) של הרכס ניתן לו בשנת 1960 על ידי ועדת השמות האנטארקטיים של אוסטרליה -תוך שהיא מציינת את חלקו של הרכס כחלק מרכס מאסון.

רכס מאסון כולו נקרא על שמו של פרופסור סר דייוויד אורמה מאסון (David Orme Masson), חבר הוועדה המייעצת של משלחת החקר, וכן חבר הוועדה המייעצת של משלחת אוסטרלאסיה לאנטארקטיקה אשר חקרה את אנטארקטיקה בין השנים 1911–1914, אף היא בפיקודו של מוסון.

קישורים חיצוניים
----------------

* רכס מאסון הצפוני באתר הסקר הגאולוגי של ארצות הברית
* רכס מאסון באתר הגאזט האנטארקטי של ממשלת אוסטרליה
* רכס מאסון הצפוני באתר הגאזט האנטארקטי המשווה SCAR של ממשלת אוסטרליה
* תמונה של רכס מאסון הצפוני

הערות שוליים
------------

1. 1 2 3 4 5 6 7  מידע גאוגרפי והיסטורי
2. 1 2  מידע היסטורי על גילוי הרכס
3. ↑  מקור שמו של רכס מאסון
**מורקמב ווייז** (אנגלית: Morecambe and Wise) היו צמד קומיקאים בריטיים - אריק מורקמב וארני וייז. המופע המשותף נמשך ארבעה עשורים, משנת 1941 עד מותו של מורקמב ב-1984.

היסטוריה
--------

מורקמב ווייז החלו את דרכם המשותפת כאשר נרשמו כל אחד בנפרד למופע סאטירי אצל ג'ק הילטון. במהלך מלחמת העולם השנייה נקטעה פעילות הצמד, אך ב-1946 נפגשו מחדש במקרה והחלו להופיע יחד. תחילה הופיעו יחד בתוכניות רדיו ובמופעים משותפים, וב-1954 עברו להופיע בטלוויזיה. תוכניתם הראשונה בטלוויזיה, "Running Wild", ספגה ביקורות שליליות, אך ב-1956 הופיעו בתוכניתו של ויניפרד אטוול, וזכו להצלחה.

בשנת 1961 החלו להופיע בקביעות בתוכנית טלוויזיה משלהם, "Two of a Kind", בערוץ ATV. ב-1968 עברו ל-BBC שם שודרה במשך עשור תוכניתם הפופולרית "The Morecambe & Wise Show". ב-1978 עברה התוכנית לערוץ "Thames Television", שם שודרה עד 1983.

בשנות ה-60 הופיע הצמד גם במספר סרטים: "The Intelligence Men", "That Riviera Touch" ו-"The Magnificent Two". ב-1983 הופיעו בסרטם האחרון יחד, "Night Train To Murder".

ב-1976 קיבלו מורקמב ווייז על פועלם את תואר מסדר האימפריה הבריטית.

הצמד היה פופולרי בציבור הן בזמן פעילותם והן לאחריה. ברשימת 100 תוכניות הטלוויזיה הבריטיות המוצלחות ביותר, שנבחרו על ידי המוסד הבריטי לצילום בשנת 2000, על ידי מומחים בתעשייה, המופע של מורקמב ווייז נבחר למקום ה-14. בספטמבר 2006, הם נבחרו על ידי קהל צופים רחב למקום שני בסקר של כוכבי הטלוויזיה הגדולים ביותר.

קישורים חיצוניים
----------------

ויקישיתוף מדיה וקבצים בנושא **מורקמב ווייז** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nr2006004244
* MusicBrainz: 448fb109-3de7-40a6-b303-e5af86712f6d
* VIAF: 121294725
* WorldCat: lccn-nr2006004244

 |
**אבי מלכה** (נולד ב-3 באוגוסט 1966) הוא במאי תיאטרון וקולנוע ומורה למשחק.

ביוגרפיה
--------

מלכה נולד בעכו. ביים עשרות הפקות לתיאטרון, ביניהן "נשף מסכות" (התיאטרון העירוני חיפה), "מען לא ידוע", "חוות החיות" (תיאטרון הקיבוץ), "החדר של ורוניקה" (התיאטרון הלאומי הבימה), "סוג'וד", "דממה" (צוותא, פרס התיאטרון הישראלי), ועוד.

זוכה פרס הבמאי המצטיין בפסטיבל עכו (קפה הפוך, באין מלחמה), זוכה הפרס הראשון בפסטיבל חיפה להצגות ילדים ("ססגוניה", 1993).

ביים ולימד בבית צבי, במכללת סמינר הקיבוצים (משחק ובימוי) ובסטודיו למשחק של יורם לוינשטיין. מתמחה בהוראת טכניקה. בשנת 2003, יסד את "אימפרו - הסטודיו למשחק בקולנוע טלוויזיה ותיאטרון", והוא מנהל אותו מאז, במקביל לעשייתו האומנותית.

בנוסף ביים מלכה את הצגות הילדים "כספיון", "הפיל שרצה להיות הכי", "בגדי המלך החדשים", "הילד שאהב את הירח", "מי שטוב לו ושמח כף ימחא - שירי משחק של דתיה בן דור", "מוכרת הגפרורים הקטנה", ועוד.

בשנת 2008 ביים והפיק את סרטו העלילתי הארוך הראשון "לאן נעלם משה אבגי?". הסרט, שהופק על ידי חברת ההפקות שלצד הסטודיו, הוא הסרט הראשון באורך מלא, שהופק על ידי בי"ס למשחק בישראל, ושכל התפקידים המרכזיים בו מגולמים על ידי תלמידי השנה השלישית של הסטודיו. הסרט זכה בתמיכה מאת קרן הקולנוע הישראלי.

בשנת 2009 ביים והפיק את סרטו העלילתי השני "סיפור שנגמר בחתונה". כמו כן הפיק את הסרטים העלילתיים באורך מלא: "חומר נפץ" (בבימויו של מיטקו בוזקוב), "רדיקל" (בבימויו של עומר רייס), ואת הסרט התיעודי "השגרירים" (בבימויו של טל אגסי). בשנת 2010 הפיק את סרט הקולנוע "מונית לילה" (בבימויו שדל טל אגסי), ואת הסרט "נטישה" (בבימויו של יהושע סובול). בשנת 2011 הפיק את הסרט "המאבק 16" (בבימויו של רוני גאמר). בשנת 2012 הפיק את הסרט "אנטי וירוס" (בבימוי של אלון נוימן).

בסוף שנת 2009 יסד את תחרות הקולנוע הישראלי הקצר "אימפרואקשן", בשיתוף סינמטק תל אביב, והוא משמש כמנהלה האמנותי (2009-2020) וכמפיק הראשי שלה. נכון ל-2022, הופקו כשלוש מאות וחמישים סרטים ישראלים קצרים במיוחד עבור התחרות. חלק מהם השתתפו וזכו בפסטיבלים נוספים בארץ ובעולם.

ב-2011 מונה למנהל האמנותי של "פסטיבל תיאטרון קצר" בצוותא. וניהל אותו עד 2013.

ב-2017 השתתף בתפקיד הגברי הראשי בסרטה של לימור שמילה, "מונטנה".

קישורים חיצוניים
----------------

* אבי מלכה, במיזם "אישים" לתיעוד היצירה הישראלית
* אבי מלכה, במסד הנתונים הקולנועיים IMDb (באנגלית)
* אבי מלכה, בארכיון הבימה
* כל סרטי פסטיבל אימפרואקשן 2, ינואר 2011
* כל סרטי פסטיבל אימפרואקשן 3, יולי 2012
* כל סרטי פסטיבל אימפרואקשן 4, יולי 2013
* טריילר של הסרט אנטי וירוס, באתר "יוטיוב"

הערות שוליים
------------

1. ↑  קבלה לעם (2013-06-10), *מאחורי הקלעים - מורה דרך*, נבדק ב-2018-10-17
2. ↑  ציפי שוחט, הבמאי אבי מלכה מונה למנהל האמנותי של פסטיבל "תיאטרון קצר" בצוותא, באתר הארץ, 11 באפריל 2011

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007440835405171

 |
כריש לווייתני ומיני דגים נוספים באקווריום
אקווריום **צ'רואומי** (יפנית:沖縄美ら海水族館) ממוקם בפארק האוקיינוס שמנוהל על ידי ממשלת יפן באוקינאווה. באתר מבקרים כ-20 מיליון תיירים מדי שנה והוא חבר ב"ארגון גני החיות והאקווריומים היפני" (גאז"א).

היסטוריה
--------

ב-1975 ה"תערוכה העולמית" התארחה באוקינאווה, יפן בפארק האוקיינוס. לאחר שמספר המבקרים החל לרדת הוחלט שהקמת אקווריום חדש תביא לתחיית הפארק ותפיץ את המסורת הימית של אוקינאווה. האקווריום עוצב על ידי יוקיפוסה קוקובה ונפתח לקהל בראשון בנובמבר, 2002.

השם "צ'וראומי" נבחר כשם לאקווריום החדש על ידי סקר דעת קהל."צ'ורא" בניב היפני המקומי פירושו "יופי" ו"מלאה חסד", ו"אומי" פירושו אוקיינוס.

האקווריום
---------

האקווריום בנוי מארבע קומות, שבהן מכלים אשר מכילים דגי מעמקים, כרישים, אלמוגים ודגים טרופיים. שטחו של האקווריום הוא כ-19 אלף מטרים רבועי, עם יותר מ-77 מכלים אשר מכילים נפח מים עצום של 10 מיליון ליטרים. המים המלוחים של אקווריום מוזרמים באופן קבוע מהאוקיינוס הסמוך במרחק של 350 מטרים.

המכל הראשי, מכונה "קורושיו סי" (ימת קורושיו), מכיל כ-7.5 מיליון ליטרים של מים מלוחים. גודלו של המכל 35 מטר אורך, ברוחב של 27 מטר ועומק של 10 מטר. גודל פאנל הזכוכית של המיכל הוא 22.5 מטר לאורך ולרוחב כ-8.2 מטרים, עובייה של הזכוכית כ-60 סנטימטרים, הזכוכית העבה ביותר שנעשה בה שימוש לאקווריום. המכל מאכלס בתוכו כרישים לווייתניים, מנטות ועוד מינים רבים של דגים.

באקווריום ניתן למצוא כ-80 זנים שונים של אלמוגים. "צ'וראומי" הוא אחד מהאקווריומים המעטים שמחזיקים בכרישי לוויתן, ומנסים להרבותם בהסגר.

קישורים חיצוניים
----------------

ויקישיתוף מדיה וקבצים בנושא **צ'ראומי** בוויקישיתוף
* 

* אתר האינטרנט הרשמי של צ'ראומי (ביפנית, באנגלית, בסינית מפושטת, בקוריאנית ובסינית מסורתית)
* צ'ראומי, ברשת החברתית פייסבוק

* צ'ראומי, ברשת החברתית טוויטר

* צ'ראומי, ברשת החברתית אינסטגרם

* צ'ראומי, סרטונים בערוץ היוטיוב

* צ'ראומי, הבלוג הרשמי

|  |  |
| --- | --- |
| בקרת זהויות עריכת הנתון בוויקינתונים | 
* NDL: 01217144
* VIAF: 252501476
* WorldCat: viaf-252501476

 |
**רמת ברמל** או **מתלול ברמל** (באנגלית: **Bermel Escarpment**) היא רמה תלולה, שאורכה 28 קילומטרים, המשתרעת בין בסיסו של מסיב פורד, לפסגת קינג, בהרי תיל שבאנטארקטיקה.

שיאה של הרמה הוא בגובה של 400 מטרים מעל פני הים.

במתלול הפרש גבהים של 300 - 400 מטרים בין רמת הקוטב, למשטח מכוסה הקרח שמצפון לרמה.

היסטוריה
--------

שמה של הרמה ניתן לה על ידי הוועדה המייעצת לשמות אנטארקטיים, והיא נקראת על שם פיטר פ. ברמל (Peter F. Bermel), קרטוגרף של הסקר הגאולוגי של ארצות הברית, אשר יחד עם ארתור ב. פורד ( Arthur B. Ford) הוביל את משלחת הסקר של הסקר הגאולוגי אשר סקרה את האזור בין השנים 1960–1961, וכן הוביל את המשלחת של הסקר בין השנים 1962–1963 אשר סקרה את האזור שבין כף האלט לגבעות וילסון, ובין קרחון בירדמור להרי הורליק.

ראו גם
------

* חצי האי ברמל

לקריאה נוספת
------------

• Gunter Faure, Teresa M. Mensing, **The Transantarctic Mountains: Rocks, Ice, Meteorites and Water**, P 228

קישורים חיצוניים
----------------

* רמת ברמל באתר הסקר הגאוגרפי של ארצות הברית
* רמת ברמל באתר הגאזט האנטארקטי המשווה SCAR של ממשלת אוסטרליה

הערות שוליים
------------

1. 1 2 3 4 5  מידע היסטורי וגאוגרפי
**רמת דטרויט** (באנגלית: **Detroit Plateau**) היא רמה פנימית גדולה בארץ גרהאם שבאנטארקטיקה. 

גובהה של הרמה נע בין 1,500 - 1,800 מטרים מעל פני הים. 

גבולה הצפוני של הרמה הוא הקיר הדרומי של קרחון ראסל המערבי. מקרחון זה משתרעת הרמה לכיוון צפון מערב, לאורך 140 קילומטרים, עד הגיעה לרמת הרברט.

היסטוריה
--------

### גילוי הרמה

הרמה התגלתה לראשונה מן האוויר על ידי סר הוברט וילקינס בטיסה שערך ב-20 בדצמבר 1928. 

חלקה הצפוני והמזרחי של הרמה מופו על ידי סקר שטחי חסות איי פוקלנד שנערך בעונת מחקר 1947–1946. 

### מקור השם

וילקינס קרא לרמה "**רמת האגודה האווירית דטרויט**" (**Detroit Aviation Society Plateau**) על שמה של האגודה מדטרויט שבארצות הברית, שסייעה לארגון משלחת החקר שלו. לימים אושר שם מקוצר לרמה.

לקריאה נוספת
------------

• Damien Gildea, **Antarctic Peninsula - Mountaineering in Antarctica: Travel Guide**
• Mariusz Potocki, Paul A. Mayewski, Andrei V.Kurbatov, Jefferson C. Simões, Daniel A. Dixon, Ian Goodwin, Andrew M. Carleton, Michael J. Handley, Ricardo Jaña, Elena V. Korotkikh, **Recent increase in Antarctic Peninsula ice core uranium concentrations**, ,Atmospheric Environment Volume 140, September 2016, Pages 381-385,

קישורים חיצוניים
----------------

* רמת דטרויט באתר הסקר הגאולוגי של ארצות הברית
* רמת דטרויט באתר הגאזט האנטארקטי המשווה SCAR של ממשלת אוסטרליה
* רמת דטרויט באתר peakbagger
* תרשים הנוף הנשקף מרמת דטרויט באתר peakfinder
* הרמה במבט מלוויין באתר מפות גוגל
* מפת אזור רמת דטרויט

הערות שוליים
------------

1. 1 2 3 4 5 6 7  מידע גאוגרפי והיסטורי
2. ↑  מידע גאוגרפי

  


| מישורי ארץ גרהאם / רמות ארץ גרהאם |
| --- |
| סדר אלפביתי: | אייברי • ברוס • דטרויט • המימונט • הרברט • לאקלאבר • לואי פיליפ • פוסטר • פורבידן |
| המישורים מצפון לדרום: | לאקלאבר • לואי פיליפ • דטרויט • הרברט • פוסטר • פורבידן • ברוס • אייברי • המימונט |
**תומאס ריאן ווקאפ** (באנגלית: **Thomas Ryan Walkup**; ‏נולד ב-30 בדצמבר 1992) הוא כדורסלן אמריקאי, המשחק בעמדת הרכז בקבוצת אולימפיאקוס פיראוס מליגת העל היוונית ומהיורוליג.

קריירה מקצועית
--------------

לאחר שלא נבחר בדראפט 2016, ווקאפ ניסה את מזלו בליגת הקיץ כשהצטרף לגולדן סטייט ווריורס.

### וינדי סיטי בולס

ב-30 באוקטובר 2016, חתם ווקאפ בוינדי סיטי בולס (קבוצת הבת של שיקגו בולס מליגת ה-NBA) מליגת הפיתוח של ה-NBA. ווקאפ שיחק בוינדי סיטי בולס כשחקן של שיקגו בולס שמשחק רק בוינדי סיטי בולס.

### ריזן לוידווסבורג

ב-10 באוגוסט 2017 חתם ווקאפ בריזן לודוויגסבורג שאז שיחקה ב: ליגת האלופות של פיב"א ובליגת העל הגרמנית בכדורסל. באפריל 2018 שיחק ווקאפ את משחקו הראשון בריזן לוודיסבורג.

### ז'לגיריס קובנה

ב-21 ביוני 2018 חתם ווקאפ בז'לגיריס קובנה מליגת העל הליטאית בכדורסל ומהיורוליג. בעונתו הראשונה העמיד ווקאפ ממוצעים של: 5.2 נקודות, 2.2 אסיסטים, 2.6 ריבאונדים ו-0.5 חטיפות (ביורוליג). באותה עונה זכה ווקאפ בפרס שחקן ההגנה של הליגה הליטאית בכדורסל. ב-27 בנובמבר האריך ווקאפ את חוזהו בז'לגיריס קובנה עד קיץ 2021. בעונתו השנייה בז'לגיריס קובנה העמיד ממוצעים של: 9.6 נקודות, 5.5 אסיסטים, 3.6 ריבאונדים וחטיפה אחת (ביורוליג). בעונתו השלישית המעמיד ממוצעים של: 8.2 נקודות, 4.5 אסיסטים, 3 ריבאונדים ו-1.1 חטיפות (ביורוליג). את משחקו האחרון בז'ליגריס ערך ב-7 ביוני 2021 במשחק האחרון בסדרת הגמר של הליגה הליטאית שם העמיד 20 נקודות 5 ריבאונדים ו-5 אסיסטים בניצחון קבוצתו 73–84 ריטאס וילנה.

### אולימפיאקוס

ב-11 ביוני 2021 חתם תומאס ווקאפ באולימפיאקוס הוונית מליגת העל היוונית ומהיורוליג.

קישורים חיצוניים
----------------

ויקישיתוף מדיה וקבצים בנושא **תומאס ווקאפ** בוויקישיתוף
* תומאס ווקאפ, ברשת החברתית טוויטר
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ESPN
**רכס ויסקונסין** (באנגלית: **Wisconsin Range**) הוא רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.

הרכס מורכב ממישור ויסקונסין ומספר קרחונים, רכסי הרים ופסגות.

ברכס גובלים קרחון רידי, נחל קרח שימיזו, נחל קרח הורליק ורמת הקרח הפנימית.

היסטוריה
--------

### גילוי ומיפוי הרכס

הרכס מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1964.

### מקור השם

שמו של הרכס ניתן לו על ידי הוועדה המייעצת לשמות אנטארקטיים.

הרכס נקרא על שם אוניברסיטת ויסקונסין – מדיסון, ששלחה חוקרים רבים לאנטארקטיקה; האוניברסיטה ממוקמת בעיר מדיסון, במדינת ויסקונסין שבארצות הברית.

הרי הרכס
--------

ההרים העיקריים ברכס ויסקונסין| שם ההר | גובה ההר  מטרים מעל פני הים | שם ההר בשפת המקור |
| --- | --- | --- |
| פסגת פורה | 3,940 | Faure Peak |
| הר מינשו | 3,895 | Mount Minshew |
| הר לשאק | 2,265 | Mount LeSchack |
| פסגת קופמן | 2,200 | Koopman Peak |
| הר סויאט | 2,150 | Mount Soyat |
| פסגת שיטס | 1,800 | Sheets Peak |

אתרי הרכס
---------

| רכס ויסקונסין |
| --- |
| מישורים | ויסקונסין |
| הרים | גודווין • לנץ • לשאק • מינשו • סויאט • פורה • פילי • קופמן • רוססקי • שיטס |
| קרחונים | דייוויסוויל • הונמה • נורפוק |
| נונאטאקים | אנגוס • בייקר • ג'ירלוף |
| קניונים | פרקינס |

לקריאה נוספת
------------

• Minshew VH, **Stratigraphy of the wisconsin range, horlick mountains, antarctica**, Science. 1966 Apr 29;152(3722):637-8. doi: 10.1126/science.152.3722.637. PMID 17779498
• G. FAURE; K. S. TAYLOR; J. H. MERCER, **Rb-Sr provenance dates of feldspar in glacial deposits of the Wisconsin Range, Transantarctic Mountains**, GSA Bulletin (1983) 94 (11): 1275–1280. <1275:RPDOFI>2.0.CO;2
• Isbell, John & Koch, Zelenda & Szablewski, Gina & Lenaker, Paul. (2008), **Permian glacigenic deposits in the Transantarctic Mountains, Antarctica**, Special Paper of the Geological Society of America. 441. 59-70. 10.1130/2008.2441(04)
• John G Murtaugh (1969), **Geology of the Wisconsin Range batholith, Transantarctic Mountains**, New Zealand Journal of Geology and Geophysics, 12:2-3, 526-550, DOI: 10.1080/00288306.1969.10420297
• Velon Haywood Minshew, Jr. (1967), **GEOLOGY OF THE SCOTT GLACIER AND WISCONSIN RANGE AREAS, CENTRAL TRANSANTARCTIC MOUNTAINS, ANTARCTICA**, The Ohio State University

קישורים חיצוניים
----------------

* רכס ויסקונסין באתר הסקר הגאולוגי של ארצות הברית
* רכס ויסקונסין באתר הגאזט האנטארקטי של ממשלת אוסטרליה
* רכס ויסקונסין באתר הגאזט האנטארקטי המשווה SCAR של ממשלת אוסטרליה
* רכס ויסקונסין באתר mindat
* מפה טופוגרפית של רכס ויסקונסין

הערות שוליים
------------

1. 1 2 3 4 5 6 7  מידע גאוגרפי והיסטורי
2. ↑  מידע גאוגרפי על פסגת פורה
3. ↑  מידע גאוגרפי על הר מינשו
4. ↑  מידע גאוגרפי על הר לשאק
5. ↑  מידע גאוגרפי על פסגת קופמן
6. ↑  מידע גאוגרפי על הר סויאט
7. ↑  מידע גאוגרפי על פסגת שיטס
**מורשת גת** היא עיר מקראית המוזכרת מפורשות רק פעם אחת בתנ"ך, בספר מיכה.

אזכור בתנ"ך
-----------

מורשת גת מוזכרת בנבואה השירית של מיכה, פרק א':
"לָכֵן תִּתְּנִי שִׁלּוּחִים עַל מוֹרֶשֶׁת גַּת בָּתֵּי אַכְזִיב לְאַכְזָב לְמַלְכֵי יִשְׂרָאֵל"

פרשנות
------

ישנם הטוענים שמורשת גת היתה עירו של הנביא מיכה **הַמֹּרַשְׁתִּי**. אולם אחרים סבורים שמיכה נקרא "מֹרשתי" משום שהוא ממרשה הסמוכה. 

ישנם הטוענים ש"מורשת גת" כלל איננה עיר, אלא שהיא ביטוי סמלי.

זיהוי
-----

ישנם המזהים את מורשת גת בתל גודד. צבי אילן ביקש לזהות את תל גודד עם "גדוד" ובהתאם הציע לזהות את מורשת גת בתל בורנה. פרופ' יגאל לוין הציע לזהות את מורשת גת בתל חרסים.

זכריה קלאי העלה בהיסוס את הסברה שמורשת גת נמצאת בתל עיטון.

הערות שוליים
------------

1. ↑  ספר מיכה, פרק א', פסוק י"ד
2. ↑  ספר מיכה, פרק א', פסוק י"ד
3. ↑  צבי אילן, "גדוד ולחי בספר מיכה", בית מקרא, טבת-אדר תשל"ה, עמ' 211-212
4. ↑  פרופ' יגאל לוין, "מורשת גת: הצעת זיהוי חדשה לתל חרסים", בתוך: ש' גבעון (עורך), עונת החפירות האחת עשרה בתל חרסים (נחל ברקאי) 2000, אוניברסיטת בר־אילן, המחלקה ללימודי ארץ־ישראל ע״ש מרטין (זוס), 2002, עמ' 35-49
5. ↑  נדב נאמן, רשימות הערים של יהודה ובנימין וממלכת יהודה בימי יאשיהו, ציון, נד, א, תשמ"ט, עמ' 29-30
במתמטיקה, ובמיוחד בתורת הקטגוריות, **מורפיזם אפס** הוא סוג מיוחד של מורפיזם "טריוויאלי".

הגדרה
-----

תהי C קטגוריה. אומרים כי C מכילה את מורפיזם אפס, אם לכל זוג אובייקטים {\displaystyle X,Y} יש מורפיזם {\displaystyle 0\_{X,Y}:X\rightarrow Y} כך שמתקיימת התכונה הבאה:

לכל זוג מורפיזמים {\displaystyle f:R\rightarrow S} ו-{\displaystyle g:U\rightarrow V} מתקבלת דיאגרמה קומוטטיבית:

אם נציב בדיאגרמה הקומוטטיבית לעיל {\displaystyle R=S,f=id\_{R}} או לחלופין {\displaystyle U=V,g=id\_{U}}, נקבל כי ההרכבה של מורפיזם אפס עם מורפיזם כלשהו (מימין או משמאל) נותנת מורפיזם אפס. 

יתרה מכך, אם קיימת לקטגוריה משפחת מורפיזמי אפס, אז משפחה זו היא יחידה.

אם לקטגוריה קיימים מורפיזמי אפס אז ניתן להגדיר בה גרעין ו-קו-גרעין.

מורפיזם הוא מורפיזם אפס אם ורק אם הוא קבוע וקו-קבוע.

דוגמאות
-------

* בקטגוריה של חבורות, מורפיזם אפס הוא הומומורפיזם {\displaystyle f:G\rightarrow H} אשר מעתיק כל איבר ב-G לאיבר היחידה של H.
* באופן יותר כללי, אם C היא קטגוריה המכילה אובייקט אפס {\displaystyle 0}, אז לכל זוג אובייקטים {\displaystyle X,Y} קיים מורפיזם יחיד {\displaystyle 0\_{X,Y}:X\rightarrow 0\rightarrow Y} (ההרכבה של המורפיזם היחיד מ-{\displaystyle 0\to Y} עם המורפיזם היחיד {\displaystyle X\to 0}).
* הקטגוריה של הקבוצות {\displaystyle \mathbf {Set} } לא מכילה מורפיזמי אפס. כך גם הקטגוריה של מרחבים טופולוגים.
**דני קריבו** (נולד ב-16 בינואר 1965) הוא קצין בדרגת ניצב במשטרת ישראל, המכהן כמפקד אגף תכנון וארגון.

ביוגרפיה
--------

דני קריבו נולד ב-16 בינואר 1965 בקופנהגן דנמרק לבניטה ואלכס קריבו, אח בכור לאורי.

קריבו גדל והתחנך בקהילה היהודית בקופנהגן. בשנת 1983 בהיותו בן 18 עלה לארץ ישראל מטעמי ציונות קריבו התנדב בקיבוץ ולאחר מכן התגייס לצה"ל ושירות כלוחם בחטיבת הנח"ל.

לאחר שחרורו בשנת 1985 החל ללמוד באוניברסיטה העברית בירושלים כלכלה ויחסים בינלאומיים וסיים בהצטיינות בהמשך למד תואר שני במדיניות ציבורית.

בשנת 1991 החל לעבוד במשרד האוצר. הוא עבד במכון ירושלים למחקרי מדיניות, באגף התקציבים במשרד האוצר.

ב-1998 קריבו מונה לסגן מנהל תכנון תקצוב ובקרה במשרד לביטחון הפנים. ב-2005 מונה לסמנכ"ל וראש אגף תכנון תקצוב ובקרה במשרד.

ב-2021 גויס למשטרה ומונה לממלא מקום ראש אגף תכנון וארגון. ביוני אותה שנה הועלה לדרגת ניצב וקיבל מינוי קבע כראש האגף.

ב-23 במאי 2023 הודיע על פרישתו מהמשטרה.

חיים אישיים
-----------

קריבו נשוי ואב לשלושה.

הערות שוליים
------------

1. ↑  הענקת דרגות ניצב לקציני משטרה בכירים, אתר משטרת ישראל, 30 ביוני 2021
רליאנט ריאלטו, סטיישן
רליאנט ריאלטו, סטיישן, שנת 1982
רליאנט ריאלטו, מסחרי (ואן), שנת 1987
**רליאנט ריאלטו** (באנגלית: **Reliant Rialto**) הוא דגם מכונית עירונית קטנה, מונעת על ידי 3 גלגלים, עשויה מפיברגלס מתוצרת יצרנית הרכב הבריטית **רליאנט מוטורס** (אנ') אשר יוצרה בין השנים 1982–1997.

הרליאנט ריאלטו הוגדרה כתלת אופן.

דגמי רליאנט ריאלטו
------------------

* ריאלטו 3 דלתות הצ'בק, 4 נוסעים
* ריאלטו סטיישן
* ריאלטו ואן
* ריאלטו טנדר (משנת 1996)

בדגם ריאלטו GLS: שעון, רדיו FM / AM, מד מתח, הגה עור, גלגל רזרבי, צמיגים רדיאליים.

בשנת 1987 שודרג הדגם לדגם רליאנט SE, שהיה הדגם הנמכר ביותר בסדרה. הדגם אופיין על ידי פס תפוז יחיד במרכז המכונית. משנת 1995 פותחה מערכת בלימה חדשה, והדגם קיבל גלגלי 12 אינץ'.

### מספר מאפיינים של הרליאנט ריאלטו

* מגב שמשה קדמי גדול ויחיד
* דלת אחורית - על ציר צד
* פס צד יחיד - לאורך הרכב

ראו גם
------

* תלת אופן
* רליאנט רובין
* רליאנט ראגאל
* רליאנט רבל
* רליאנט קיטן
* רליאנט TW9
* רליאנט פוקס
* באג בונד
* רליאנט Scimitar SS1

לקריאה נוספת
------------

* רליאנט ריאלטו (1:31 דקות), יו-טיוב

קישורים חיצוניים
----------------

ויקישיתוף מדיה וקבצים בנושא **רליאנט ריאלטו** בוויקישיתוף

הערות שוליים
------------